open-index/open-wikipedia-markdown huggingface dataset:
T.U.F.F. Puppy

Το ***T.U.F.F. Puppy*** είναι αμερικανική τηλεοπτική σειρά κινουμένων σχεδίων που δημιουργήθηκε από τον Butch Hartman για το κανάλι Nickelodeon. Έκανε πρεμιέρα στις 2 Οκτωβρίου 2010 και στην Ελλάδα στις 26 Ιουνίου 2012. Ο κύριος χαρακτήρας είναι ένα σκυλί που λέγεται *Dudley*, ο οποίος εργάζεται στην οργάνωση T.U.F.F. και μαζί με αυτόν είναι η γάτα Kitty Kittsvell. Έχει 60 επεισόδια απ'αυτά τα μισά προβάλλονται στην Αμερική και ο πρώτος κύκλος προβάλλεται στην Ελλάδα, ενώ ο δεύτερος κύκλος προβάλεται στην Ελλάδα από την Τετάρτη 19 Ιουνίου 2013 στο Nickelodeon Greece.

## Ηθοποιοί και Χαρακτήρες
*Τζέρι Τρέινορ - Ντάντλι Πάπι
*Γκρέι ΝτεΛάιλ - Κίττυ Κάτσγουελ
*Τζεφ Μπένετ - Κέσγουικ / Λάρι / Όλι
*Ντάραν Νόρις - Αρχηγός / Φρανσίσκο
*Ρομπ Πόλσεν - Μπερντ Μπρέιν

## Ελληνική Μεταγλώττιση
*Χρήστος Θάνος - Ντάντλι Πάπι / Λάρι
*Κατερίνα Γκίργκις - Κίττυ Κάτσγουελ / Μικρή Σκιουρίνα / Μαμά του Ντάντλι
*Θοδωρής Σμέρος - Κέσγουικ / Χαμελαίων /Μπερντ Μπρέιν / Φρανσίσκο / Όλι
*Θανάσης Κουρλαμπάς - Αρχηγός / Σνάπτραπ

Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Σειρές του Nickelodeon
Όθων ντε Σικόν

Ο **Οτόν ντε Σικόν** ή **Όθων ντε Σικόν** (γαλλικά: *Othon de Cicon*) (;- μεταξύ 1263 και 1266), Γάλλος ευγενής, ήταν Κύριος της Καρύστου από το 1250 μέχρι τον θάνατο του. Στη διεθνή βιβλιογραφία αναφέρεται και Otto de Cicon καθώς και Odo de Cicon

## Οικογένεια
Πατέρας του ήταν ο Ζακ ντε Σικόν (Jacques de Cicon), και μητέρα του ήταν η Σιβύλλα ντε λα Ρος (Sibylle de la Roche). Ο πατέρας του, Ζακ, ήταν Κύριος του Σωβινιέ-λε-Γκραι και του Ρος. Η μητέρα του Σιβύλλα, Κυρία του Φλαζέ, κόρη του Πονς Β΄ ντε λα Ρος (Pons II de la Roche) και της Ποντιά ντε Ντραμελαί (Pontia de Dramelay) ήταν αδελφή του Όθωνα ντε λα Ρος, του πρώτου Κυρίου / Δούκα των Αθηνών. Τα παιδιά του Ζακ και της Σιβύλλας ήταν τα:
*ο Πονς ντε Σικόν (Ponce de Cicon), (; - 1249/50) , Κύριος του Châtillon-Guyotte
*ο Ετιέν (Étienne, Στέφανος)  (; - 1256/67), με το επίθετο «Le François»
*ο Όθων ντε Σικόν (;-1264/5?)
*η Νταμιέτ (Damiette/Damett), σύζυγος του Renaud de Mons-Saint-Ligier
Ο Όθων παντρεύτηκε την Ανιές ή Ανιεσίνα Γκίζι, Agnes ή Agnesina Ghisi, αδελφή του Μάριο (Mario), του Τζερεμία (Geremia) και του Ανδρέα Γκίζι (Andrea Ghizi). Ο Τζερεμία ήταν Κύριος της Άνδρου και ο Ανδρέας Κύριος της Μύκονου, Τήνου, Αμοργού, Σκύρου, Σκιάθου, Σκοπέλου και Χίου, τα αδέλφια πήραν σημαντικό μέρος των νησιών του Αιγαίου μετά το 1204.

## Βιογραφία
Το 1250 υπογράφει γράμμα από το σπίτι του στο Νεγκροπόντε (Aigrepont), σύμφωνα με το οποίο αφήνει 20 λίρες στο Αββαείο του Bellevaux στη Βουργουνδία, την πατρίδα του όταν πεθάνει. Στο κείμενο αυτό υπογράφει ως «Otthes de Cycons, sire de Cariste».

Αργότερα πήρε μέρος στον πόλεμο στο πλευρό του Γουλιέλμου και εξόπλισε ένα πλοίο σε βοήθεια του Σανούδο, ενάντια στους Βενετούς. Ο Σανούδο τον αναφέρει ως «signor di Caristho ... Osto de Zuccon».

Όταν το καλοκαίρι του 1261 ο τελευταίος λατίνος αυτοκράτορας Βαλδουίνος Β΄ έφυγε από την Κωνσταντινούπολη κυνηγημένος από τον Μιχαήλ Παλαιολόγο έφτασε στο Νεγροπόντε και εκεί ο Όθων του δάνεισε 5.000 υπέρπυρα με αντάλλαγμα κάποια εχέγγυα, ανάμεσα στα οποία πρέπει να βρισκόταν και ιερά κειμήλια - λείψανα. Αυτό προκύπτει από το ότι δυο χρόνια αργότερα, στις 20 Μαρτίου 1263, από το Νεγροπόντε, ο Όθων δώρισε στο αββαείο του Citeaux, το λείψανο του χεριού του Ιωάννη του Βαπτιστή και την επόμενη ημέρα, στις 21 Μαρτίου 1263, έδωσε εντολη στους αββάδες του Bellevaux και του Daphni να μεταφέρουν το κειμήλιο στο Citeaux.

## Σημειώσεις


## Αναφορές


Κατηγορία:Γάλλοι ευγενείς
Κατηγορία:Τριτημόριοι της Καρύστου
Νέα Δυτική Είσοδος Θεσσαλονίκης

Η **Νέα Δυτική Είσοδος Θεσσαλονίκης** ή **Εθνική Οδός 1β**, σύμφωνα με την κωδική του ονομασία, είναι μία οδός ταχείας κυκλοφορίας και η βασικότερη είσοδος της πόλης της Θεσσαλονίκης, καθώς αποτελεί προέκταση του Αυτοκινητοδρόμου 1 (Αθηνών - Θεσσαλονίκης - Ευζώνων). Η κατασκευή της ολοκληρώθηκε μέσα στη δεκαετία του 2000 και είχε προϋπολογισμό 9,5 δισ. δραχμές (περίπου 28 εκ. ευρώ), με εξαίρεση τον Ανισόπεδο κόμβο Κ16, ο οποίος ολοκληρώθηκε στις 23 Ιουνίου 2017. Πριν την κατασκευή της, η είσοδος στην πόλη πραγματοποιούνταν είτε μέσω της Οδού 26ης Οκτωβρίου, είτε της Οδού Μοναστηρίου, καθώς κατέληγε εκεί η Εθνική Οδός 2 (ΕΟ Θεσσαλονίκης - Έδεσσας).

## Τμήματα - Ιστορία

### Τμήμα κόμβος Καλοχωρίου - κόμβος Λαχαναγοράς
Το τμήμα αυτό αποτελεί προέκταση της νέας εθνικής οδού Θεσσαλονίκης Κατερίνης (Εθνική Οδός 1). Μετά την αναβάθμιση τμημάτων της Εθνικής Οδού 1 την δεκαετία του 1990, το συγκεκριμένο τμήμα αναβαθμίστηκε σε οδό ταχείας κυκλοφορίας με 3 λωρίδες ανά κατεύθυνση χωρίς ΛΕΑ. Από το 2004 συνδέεται με την Εγνατία Οδό μέσω του κόμβου Καλοχωρίου.

### Κόμβος Λαχαναγοράς
Ο συγκεκριμένος κόμβος ήταν ισόπεδος με φωτεινούς σηματοδότες, με αποτέλεσμα να παρουσιάζονται προβλήματα όσον αφορά την κίνηση των οχημάτων. Την δεκαετία του 2010 με την έναρξη αναβάθμισης του δυτικού τμήματος της Εσωτερικής Περιφερειακής Οδού Θεσσαλονίκης ξεκίνησε η αναβάθμιση του συγκεκριμένου κόμβου σε ανισόπεδο με χαρακτηριστικά αυτοκινητοδρόμου (2 λωρίδες κυκλοφορίας ανά κατεύθυνση με ΛΕΑ). Το έργο αυτό, γνωστό και ως Κ16, ολοκληρώθηκε στις 23 Ιουνίου 2017, με εξαίρεση κάποιες εργασίες οδοφωτισμού και ασφαλτόστρωσης και μέρος του παράπλευρου οδικού δικτύου που ολοκληρώθηκαν τον Οκτώβριο του 2023.

### Τμήμα κόμβος Λαχαναγοράς - κόμβος Δικαστηρίων
Το τμήμα από τον κόμβο της Λαχαναγοράς μέχρι τον κόμβο του Δενδροπόταμου υπήρχε ήδη ως προέκταση της νέας εθνικής οδού Θεσσαλονίκης Κατερίνης (Εθνική Οδός 1). Η σύνδεση από τον Δενδροπόταμο έως τα δικαστήρια γινόταν μέσω της οδού 26ης Οκτωβρίου, μίας οδού με 2 λωρίδες ανά κυκλοφορία, φωτεινούς σηματοδότες και ισόπεδες σιδηροδρομικές διαβάσεις. Στις αρχές της δεκαετίας του 2000 δόθηκαν στην κυκλοφορία ο ανισόπεδος κόμβος Λαχαναγοράς και η οδός Παλιού Σταθμού, μία οδός με 3 λωρίδες ανά κατεύθυνση και λιγότερους φωτεινούς σηματοδότες.

## Σύνδεση με τον Αυτοκινητόδρομο Α.Θ.Ε.
Ο **Αυτοκινητόδρομος** είναι προέκταση της ΑΘΕ. 'Οσον αφορά την αρίθμηση επικρατεί σύγχυση. Ενώ η διαδρομή του Αυτοκινητοδρόμου 1 φεύγει από τη Χαλάστρα προς τους Ευζώνους, οι πινακίδες συνεχίζουν να αναγράφουν τον κωδικό **Α1** και **Ε75**  (Ευρωπαϊκή Οδός 75). Αυτό προκαλεί μικρή σύγχυση στους οδηγούς και ειδικότερα στους τουρίστες που κατεβαίνουν με το αυτοκίνητο τους στην Ελλάδα.
[thumb|400x400px|Νυχτερινή άποψη της [Θεσσαλονίκη|Θεσσαλονίκης από την Δυτική Είσοδο με το λιμάνι και τον Θερμαϊκό κόλπο στο βάθος.|εναλλ.=|καθόλου]]

## Κατάλογος κόμβων

## Παραπομπές

## Πηγές
*Motorway-exits
*http://dlib.statistics.gr/Book/GRESYE_02_2007_00001.pdf Σύμφωνα με το Μητρώο Εθνικών Οδών  της ΕΣΥΕ, 1998

Κατηγορία:Αυτοκινητόδρομοι της Ελλάδας
Κατηγορία:Δρόμοι στην Κεντρική Μακεδονία
Κατηγορία:Δρόμοι της Θεσσαλονίκης
Οι Πράσινοι-Ευρωπαϊκή Ελεύθερη Συμμαχία

Οι **Πράσινοι-Ευρωπαϊκή Ελεύθερη Συμμαχία** (αγγλ. *The Greens/European Free Alliance*, γαλλ. *Verts/Alliance libre européenne*) είναι πολιτική ομάδα του Ευρωπαϊκού Κοινοβουλίου. Έχει θέσεις υπέρ του περιβάλλοντος και της οικολογίας, υποστηρίζει τις τοπικές μειονότητες και είναι υπέρ της Ευρωπαϊκής ενοποίησης. 

Η πολιτική ομάδα εκπροσωπεί δύο ξεχωριστά ευρωπαϊκά πολιτικά κόμματα: το Ευρωπαϊκό Πράσινο Κόμμα και την Ευρωπαϊκή Ελεύθερη Συμμαχία. Η Ευρωπαϊκή Ελεύθερη Συμμαχία αποτελείται από από κόμματα που εκπροσωπούν έθνη χωρίς κράτος, καθώς και θέματα περιφερειακά και μειονοτικά. Η Ευρωπαϊκή Ελεύθερη Συμμαχία έχει γενικά περιορίσει την απόκτηση της ιδιότητας του μέλους της σε προοδευτικά κόμματα. Στην πολιτική ομάδα συμμετέχουν και άλλα κόμματα όπως το ολλανδικό κόμμα Διαφανής Ευρώπη και το σουηδικό Κόμμα Πειρατών.

## Μέλη

### 10ο Ευρωπαϊκό Κοινοβούλιο

### 9ο Ευρωπαϊκό Κοινοβούλιο

Κατηγορία:Πολιτικές ομάδες Ευρωπαϊκού Κοινοβουλίου
Κουμανή Άνδρου

Η **Κουμανή** είναι ένα χωριό στην Άνδρο σε υψόμετρο 160 μέτρα και με πληθυσμό 189 ατόμων (απογραφή 2021). Υπάγεται στον δήμο Άνδρου, ενώ πριν το Πρόγραμμα Καλλικράτης ανήκε στο Δημοτικό Διαμέρισμα Μεσαριάς του ίδιου δήμου. Απέχει από τη Χώρα 6 χλμ. και από το Γαύριο 28 χλμ.

## Πηγές

Χάρτης: Orama ΧΝΗ 207 Άνδρος

## Παραπομπές


Κατηγορία:Χωριά της περιφερειακής ενότητας Άνδρου
Μπίσμαρκ (Βόρεια Ντακότα)

Το **Μπίσμαρκ** (), είναι πόλη των ΗΠΑ, πρωτεύουσα της αμερικανικής πολιτείας της Βόρειας Ντακότα, καθώς και έδρα της κομητείας Μπέρλεϊ.

Ο πληθυσμός της πόλης του Μπίσμαρκ, ανέρχεται σε 74.129 κατοίκους (σύμφωνα με εκτιμήσεις για το 2021), και ήταν η δεύτερη μεγαλύτερη στην πολιτεία μετά το Φάργκο. Ο πληθυσμός της μητροπολιτικής περιοχής του Μπίσμαρκ ανέρχεται σε 130.289 κατοίκους.

Είναι κτισμένο στην ανατολική όχθη του ποταμού Μιζούρι ακριβώς απέναντι από το Μαντάν. Οι δύο αυτές πόλεις είναι οι κύριες της μητροπολιτικής περιοχής.

## Ιστορία
Πριν την εγκατάσταση των Ευρωπαίων, στην περιοχή ζούσαν οι ινδιάνοι Μαντάν. To 1872 το σημείο που βρίσκεται η πόλη επιλέχθηκε ως το σημείο διάβασης του σιδηροδρόμου από το ποταμό Μιζούρι και εκεί δημιουργήθηκε η πόλη. Η πόλη αρχικά ονομαζόταν Έντγουιτον, προς τιμήν του Έντγουιν Φέρρυ Τζόνσον, ενός μηχανικού του σιδηροδρόμου Βορείου Ειρηνικού, αλλά το 1873 το όνομά της άλλαξε σε Μπίσμαρκ, από τον Όττο φον Μπίσμαρκ ελπίζοντας στην προσέλκυση γερμανικών επενδύσεων και Γερμανών μεταναστών. Κατασκευάστηκε επίσης το οχυρό ΜακΚή, για την προστασία της πόλης και του σιδηροδρόμου. Η γέφυρα που διέσχιζε το ποτάμι ολοκληρώθηκε το 1882.

Το 1883, η πρωτεύουσα του εδάφους της Ντακότας μετακινήθηκε από το Γιάκτον στο Μπίσμαρκ και το 1889 έγινε πρωτεύουσα της νεοσύστατης πολιτείας της Βόρειας Ντακότας. Η πόλη στα τέλη του 19ου αιώνα εξελίχθηκε σε εμπορικό και βιομηχανικό κέντρο. Το 1898 σχεδόν ολόκληρη η πόλη καταστράφηκε από μια πυρκαγιά. Το 1930 το Μπίσμαρκ είχε 11.090 κατοίκους. Εν συνεχεία την περίοδο 1940-1960 ο πληθυσμός σχεδόν διπλασιάστηκε και έφτασε τις 27.670, ενώ στη βόρεια Ντακότα ανακαλύφθηκε σε αυτή την περίοδο πετρέλαιο. Η ραγδαία αύξηση του πληθυσμού οδήγησε σε εκσυγχρονισμό των υπηρεσιών της πόλης.

Το ψηλότερο κτήριο στην πόλη είναι το Καπιτώλιο, το οποίο κατασκευάστηκε την περίοδο 1932-4 όταν το προηγούμενο καταστράφηκε από πυρκαγιά το 1930. Το κτήριο με ύψος 74 μέτρα είναι το ψηλότερο στην πολιτεία. Είναι σε ρυθμό Αρ Ντεκό. Ο κύριος εργοδότης στην πόλη είναι η πολιτειακή κυβέρνηση.

## Παραπομπές


## Εξωτερικοί σύνδεσμοι

* 

Μπισμαρκ
Δημήτρης Ι. Σταμάτης

Ο **Δημήτρης Ι. Σταμάτης** (Θεσσαλονίκη, 25 Ιανουαρίου 1950 - Θεσσαλονίκη, 16 Νοεμβρίου 2025) ήταν Έλληνας δικηγόρος και πολιτικός.

## Βιογραφικά στοιχεία
Ο Δημήτρης Σταμάτης γεννήθηκε στη Θεσσαλονίκη. Σπούδασε στη Νομική Σχολή του Αριστοτέλειου Πανεπιστημίου Θεσσαλονίκης και ασκούσε ενεργά το επάγγελμα του δικηγόρου.

Το 1985 εξελέγη για πρώτη φορά βουλευτής Α΄ Θεσσαλονίκης με τη Νέα Δημοκρατία, έως και το 1993. Ακόμα διατέλεσε Γενικός Γραμματέας του πρώην Υπουργείου Μεταφορών και Επικοινωνιών. Κατά την περίοδο 2005 - 2009, χρημάτισε Γενικός Γραμματέας της τότε Περιφέρειας Ανατολικής Μακεδονίας και Θράκης.

Στις 21 Ιουνίου 2012 ορκίστηκε υπουργός Επικρατείας της τρικομματικής κυβέρνησης του προέδρου της Νέας Δημοκρατίας Αντώνη Σαμαρά, ενώ ήταν αρμόδιος για την ομαλή λειτουργία και συνεννόηση των κυβερνητικών εταίρων.

Στις βουλευτικές εκλογές του Ιανουαρίου 2015 ήταν υποψήφιος στη δεύτερη θέση του ψηφοδελτίου επικρατείας της ΝΔ, θέση στην οποία εξελέγη.

Κατοικούσε μόνιμα στην Καλαμαριά Θεσσαλονίκης με την σύζυγό του, Ουρανία, και τα παιδιά τους.

Απεβίωσε στις 16 Νοεμβρίου 2025, σε ηλικία 75 ετών, έπειτα από πολύχρονη μάχη με τον καρκίνο.

## Παραπομπές


## Εξωτερικοί σύνδεσμοι
* Επίσημη Ιστοσελίδα Υπουργού Επικρατείας της Ελληνικής Κυβέρνησης

Κατηγορία:Έλληνες υπουργοί Επικρατείας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Θεσσαλονίκης
Κατηγορία:Έλληνες βουλευτές επικρατείας
Η Σύντομη Δεύτερη Ζωή της Μπρι Τάνερ

**Η Σύντομη Δεύτερη Ζωή της Μπρι Τάνερ** είναι νουβέλα της Έκλειψης με συγγραφέα τη Στέφενι Μέιερ. Διηγείται την ιστορία μιας νεογέννητης βρικόλακα, της Μπρι Τάνερ, που εμφανίζεται στο τρίτο βιβλίο της σειράς, την Έκλειψη. Το βιβλίο είναι γραμμένο απ' την οπτική της Μπρι.

## Πλοκή
Η ιστορία αρχίζει με την Μπρι και τον Ντιέγκο σε κυνήγι ανθρώπινου αίματος στο Σιατλ, στην Ουάσινγκτον. Η Μπρι ήταν βρικόλακας τρεις μήνες, ήταν δηλαδή νεογέννητη ακόμα, και ο Ντιέγκο έντεκα (επίσης νεογέννητος δηλαδή). Μετά το κυνήγι συζητάνε για *Εκείνη* (τη Βικτόρια), και, κρυμμένοι σε μια σπηλιά, μιλάνε για τις ανθρώπινες ζωές τους και πως αποφάσισε ο Ράιλι να τους χαρίσει μια δεύτερη ζωή ως βρικόλακες. Καταλήγουν ότι ο Ράιλι τους χρησιμοποιεί και πιθανότατα τους λέει ψέματα, και ανακαλύπτουν πως ο ήλιος δε μπορεί να σκοτώσει έναν βρικόλακα, όπως τους είχε είπε, αλλά κάνει το δέρμα τους να ακτινοβολεί. Γρήγορα γίνονται φίλοι, κι έπειτα ψάχνουν για τον Ράιλι και την αγέλη τους, που ζούσε νομαδικά. Τους βρίσκουν, κι όταν νυχτώνει ακολουθούν τον Ράιλι πιστεύοντας πως πάει να συναντήσει *Εκείνη*. Οι υποψίες τους επαληθεύτηκαν, κι έτσι κρυφάκουσαν τη συζήτηση τους.

Όταν οι Βολτούρι εμφανίστηκαν, απείλησαν τη Βικτόρια πως θα τη σκοτώσουν επειδή δημιούργησε έναν στρατό από νεογέννητους τον οποίο δε μπορεί να ελέγξει (καταπατώντας έτσι το νόμο), αλλά προθυμοποιήθηκαν να της δώσουν μια ευκαιρία εάν κατέστρεφε τη σύναξη των Κάλεν. Αν δεν έκανε την επίθεση της μέσα σε πέντε μέρες, θα την σκότωναν.

## Παραπομπές


Κατηγορία:Νουβέλες
Καλαμάκι Αχαΐας

Με το όνομα **Καλαμάκι** υπάρχουν τρεις οικισμοί στην Αχαΐα:

* Καλαμάκι Άρμπουνα Αχαΐας, γνωστότερο ως Καλαμάκι Καλαβρύτων.
* Καλαμάκι Μόβρης Αχαΐας (πρώην Βίδοβα), γνωστότερο με την παλαιότερή του ονομασία.
* Καλαμάκι Ωλενίας Αχαΐας (πρώην Χαρμπιλαίικα), γνωστότερο με την παλαιότερή του ονομασία.

Με την ίδια ονομασία υπάρχει και μικρή συνοικία της Πάτρας.

## Δείτε επίσης
* Καλαμάκι

Κατηγορία:Αποσαφηνίσεις ελληνικών τοπωνυμίων
Αντώνιος Καρανδεινός

Ο **Αντώνιος Καρανδεινός** (Ιεράπετρα, 7 Φεβρουαρίου 1890 -  3 Μαρτίου 1970) ήταν Έλληνας στρατιωτικός. Υπηρέτησε ως δήμαρχος Ιεράπετρας από το 1947 ως το 1950. Επί των ημερών του θεμελιώθηκε το Νοσοκομείο Ιεράπετρας. Βραβεύτηκε με πολλά μετάλλια και παράσημα για τη στρατιωτική του δράση.

## Βιογραφία
### Στρατιωτική καριέρα
Ολοκλήρωσε το σχολαρχείο πριν ξεσπάσουν οι Βαλκανικοί Πόλεμοι και υπηρέτησε αρχικά ως εθελοντής στο Πεζικό το 1912-13. Έλαβε μέρος σε πολλές μάχες και λίγο πριν υπογραφεί εκεχειρία τραυματίστηκε. Στη διάρκεια του Πρώτου Παγκοσμίου Πολέμου υπηρέτησε στην Εθνική Άμυνα, στο Θ' Σύνταγμα Κρητών. Εν συνεχεία σπούδασε στη Σχολή Εφέδρων Αξιωματικών και το 1918 έλαβε το βαθμό του Ανθυπολοχαγού. Πολέμησε επίσης στις εκστρατείες της Μικράς Ασίας και της Ρωσίας και παραπέμφθηκε σε στρατοδικείο το 1935 για τη συμμετοχή του στο κίνημα του Βενιζέλου. Αν και κρίθηκε αθώος, τέθηκε σε αυτεπάγγελτη αποστρατεία. Μετά το 1939 οπότε κηρύχθηκε ο Δεύτερος Παγκόσμιος Πόλεμος ανακλήθηκε στην υπηρεσία και πολέμησε σε πολλές μάχες με το βαθμό του Ταγματάρχη. Έπειτα ανέπτυξε αντιστασιακή δράση, πολεμώντας στην Εθνική Αντίσταση. Έναν χρόνο μετά τη λήξη του πολέμου αποστρατεύτηκε με το βαθμό του Συνταγματάρχη. Ήταν μέλος της Επιτροπής Συμφιλίωσης της Ιεράπετρας, που είχε συσταθεί με στόχο να αποσοβήσει τον εμφύλιο πόλεμο.

### Δημαρχία
Ο Καρανδεινός θήτευσε ως δήμαρχος της Ιεράπετρας από τις 22 Φεβρουαρίου 1947 ως τις 26 Αυγούστου 1950. Επί δημαρχίας του στρώθηκε με άσφαλτο ο δρόμος από τον Ξεροπόταμο μέχρι το Δημαρχείο και ένα μέρος της οδού Στυλιανού Χούτα και κτίστηκε το Πολυϊατρείο (μετέπειτα Νοσοκομείο Ιεράπετρας). Πέθανε την άνοιξη του 1970 και η κηδεία του έγινε με στρατιωτικές τιμές και με δαπάνες του Δήμου (επί δημαρχίας Γεώργιου Κανουπάκη). Το όνομά του δόθηκε σε δρόμο της γενέτειράς του, Ιεράπετρας.

## Πηγές
* Τζώρτζης Νίκος, "Τα Οδωνυμικά της Ιεράπετρας", εκδ. Δήμου Ιεράπετρας, Ιεράπετρα 2002 (β΄έκδοση), σελ. 49-50.

Κατηγορία:Έλληνες αξιωματικοί του Στρατού Ξηράς
Κατηγορία:Δήμαρχοι Ιεράπετρας
Κυριάκος Βενιζέλος

Ο **Κυριάκος Βενιζέλος** (1892-1942) ήταν Έλληνας εφοπλιστής και πρωτότοκος γιος του Ελευθερίου Βενιζέλου.

## Βιογραφικά στοιχεία
Γεννήθηκε στα Χανιά και ήταν γιος του Ελευθερίου Βενιζέλου και της Μαρίας Κατελούζου. Λόγω του πρόωρου θανάτου της τελευταίας, αυτός και ο αδελφός του, Σοφοκλής, μεγάλωσαν με την αδελφή του πατέρα τους, Μαριώ Βενιζέλου. Στις εκλογές του 1928 εξελέγη βουλευτής Αθηνών.

Για τη συμμετοχή του στο Κίνημα 1ης Μαρτίου 1935 καταδικάστηκε ερήμην σε δεκαετή ειρκτή από ειδικό στρατοδικείο. Το ξέσπασμα του κινήματος τον βρήκε στο Παρίσι, όπου μαζί με τον αδελφό του είχαν αναλάβει τη μεταφορά του Νικόλαου Πλαστήρα στην Ελλάδα με αεροπλάνο, σχέδιο το οποίο δεν ολοκληρώθηκε ποτέ.

Το 1926 παντρεύτηκε τη Μαρίκα Ρούσσου, κόρη του εφοπλιστή Νικήτα Ρούσσου από τη Λέρο, με την οποία απέκτησαν δύο γιους, τον Λευτέρη, εφοπλιστή και βουλευτή, και τον Νικήτα, εφοπλιστή και βουλευτή, και μια κόρη, τη Χάρις. Μετά τον θάνατο του πεθερού του ανέλαβε τη διαχείριση της ναυτιλιακής εταιρείας που ο τελευταίος είχε ιδρύσει, την έδρα της οποίας μετέφερε στη Νέα Υόρκη, όπου και εγκαταστάθηκε οικογενειακώς. Υπήρξε μέλος του διοικητικού συμβουλίου της Ένωσης Ελλήνων Εφοπλιστών για πέντε θητείες.

Υπήρξε ιδιοκτήτης της πολυκατοικίας επί των οδών Ομήρου & Βησσαρίωνος, έργο του αρχιτέκτονα Κώστα Κιτσίκη.

Απεβίωσε στη Νέα Υόρκη τον Αύγουστο του 1942.

## Παραπομπές


Κατηγορία:Έλληνες εφοπλιστές
Κατηγορία:Οικογένεια Βενιζέλου
Κατηγορία:Βουλευτές Αθηνών
Α1 Κατηγορία υδατοσφαίρισης γυναικών 2012-13

Το **[[Πρωτάθλημα Ελλάδας υδατοσφαίρισης γυναικών|πρωτάθλημα Ελλάδας πόλο γυναικών]] για την περίοδο 2012–13** ήταν το 26ο στην ιστορία του θεσμού. Πρωταθλήτρια αναδείχθηκε η ομάδα της Βουλιαγμένης για 11η φορά στην ιστορία της . Στην Α2 υποβιβάστηκε η ΝΕ Πατρών.

## Κανονική περίοδος
### Βαθμολογία

### Αποτελέσματα

## Play off
### Ημιτελικοί

### Μικρός τελικός

### Μεγάλος τελικός

## Τελική κατάταξη

## Παραπομπές


## Εξωτερικοί σύνδεσμοι
*Κολυμβητική Ομοσπονδία Ελλάδος

2012 2013
Κατηγορία:Υδατοσφαίριση το 2012
Κατηγορία:Υδατοσφαίριση το 2013
Τζάκσον (Μισισίπι)

Το **Τζάκσον** (), είναι πόλη των ΗΠΑ, πρωτεύουσα και μεγαλύτερη πόλη της αμερικανικής πολιτείας του Μισισίπι, και μία από τις δύο έδρες της κομητείας Χάινς (η άλλη είναι το Ρέιμοντ). Ο πληθυσμός της πόλης (σύμφωνα με επίσημες εκτιμήσεις για το 2019), ανέρχεται σε 160,628 κατοίκους. 

Η μητροπολιτική περιοχή του Τζάκσον, περιλαμβάνει πέντε κομητείες, και ο πληθυσμός της (σύμφωνα με εκτιμήσεις για το 2021), ανέρχεται σε 589,666 κατοίκους. 

Η πόλη πήρε το όνομά της από τον Άντριου Τζάκσον, ο οποίος την εποχή της ονομασίας ήταν στρατηγός, αλλά μετά έγινε πρόεδρος των ΗΠΑ.

## Ιστορία
Η πόλη ιδρύθηκε το 1821 στις δυτικές όχθες του ποταμού Περλ ως εμπορικό περίπτερο από τον Γαλλοκαναδό έμπορο Λουί Λε Φλερ. Την ίδια χρονιά η περιοχή που βρισκόταν το περίπτερο επιλέχθηκε από την πολιτεία του Μισισίπι ως το μέρος που θα δημιουργούταν η μελλοντική πρωτεύουσα, ενώ μετονομάστηκε σε Τζάκσον. 

Η πόλη, αν και μικρή, είχε μεγάλη στρατηγική σημασία για τη Συνομοσπονδία στον Αμερικανικό Εμφύλιο και έτσι έγινε προσπάθεια κατάληψής της από την Ένωση. Ο στρατός της Ένωσης κατέλαβε δύο φορές το Τζάκσον και το έκαψε και τις δύο. Ελάχιστα προπολεμικά κτήρια έχουν επιζήσει. Η πόλη στις αρχές του 20ου αιώνα είχε μόνο 8.000 κατοίκους, αλλά στη συνέχεια αναπτύχθηκε γρήγορα, ενώ έγινε θέατρο για τους αγώνες ισότητας μαύρων και λευκών τη δεκαετία του 1960.

## Οικονομία
Η οικονομία του Τζάκσον στηρίζεται πάνω στην πολιτειακή κυβέρνηση, τον τομέα της υγείας και την εκπαίδευση, συμπεριλαμβανομένου του πολιτειακού πανεπιστημίου του Μισισίπι. Επίσης το Τζάκσον φιλοξενεί εταιρίες και βιομηχανίες οι οποίες παράγουν διαφορετικά προϊόντα. Η πόλη φιλοξενεί 16 τράπεζες, από τις οποίες οι τέσσερις έχουν τα κεντρικά τους γραφεία στην πόλη. Η πόλη θεωρείται ότι είναι πολύ ελκυστική για τους επιχειρηματίες και μια από τις ισχυρότερες οικονομικά μητροπόλεις, όσον αφορά το 2009.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Μισισίπι
Κατηγορία:Έδρες κομητειών του Μισισίπι
Κατηγορία:Mississippi Blues Trail
__ΕΥΡΕΤΗΡΙΟ__
Φράνκφορτ (Κεντάκι)

Το **Φράνκφορτ** () είναι πρωτεύουσα της αμερικανικής πολιτείας του Κεντάκι και έδρα της κομητείας Φράνκλιν. Σύμφωνα με την απογραφή του 2010, το Φράνκφορτ έχει 25.527 κατοίκους και είναι η πέμπτη μικρότερη πολιτειακή πρωτεύουσα των ΗΠΑ όσον αφορά τον πληθυσμό. Είναι η κύρια πόλη μιας μικρής μητροπολιτικής περιοχής η οποία το 2000 είχε 66.798 κατοίκους. Είναι μέρος μιας ευρύτερης μητροπολιτικής περιοχής που περιλαμβάνει επίσης το Λέξινγκτον, το Λαφαγιέτ και το Ρίτσμοντ. Είναι κτισμένη στις όχθες του ποταμού Κεντάκι.

## Ιστορία
Την περιοχή επισκέφθηκαν Άγγλοι εξερευνητές το 1751 και η εγκατάσταση ξεκίνησε τη δεκαετία του 1780. Το όνομα της πόλης πιθανόν προέρχεται από τον Στέφεν Φρανκ, ο οποίο σκοτώθηκε από Ινδιάνους στο σημείο, το οποίο έγινε γνωστό ως Φρανκς Φορντ (Frank's Ford, το πέρασμα του Φρανκ). Η πόλη ιδρύθηκε ως Φράνκφορτ, Βιρτζίνια, το 1786 και επιλέχθηκε ανάμεσα σε άλλες πόλεις, όπως το Λέξινγκτον, ως πρωτεύουσα του νεοσύστατου Κεντάκι το 1792. Το ταχυδρομείο της πόλης άνοιξε το 1794, χρονιά που φτιάχτηκε και το πρώτο καπιτώλιο, το οποίο κάηκε το 1813. Η πόλη το 1800 ήταν η δεύτερη μεγαλύτερη στην πολιτεία μετά το Λέξινγκτον. Η πόλη άρχισε να αναπτύσσεται γρήγορα μετά τον Αμερικανικό Εμφύλιο, ενώ ενσωμάτωση και το νότιο Φράνκφορτ στην απέναντι πλευρά του ποταμού. Πολλά από τα κτίρια που αποτελούν το ιστορικό κέντρο της πόλης κτίστηκαν εκείνη την περίοδο. Αυτά τα κτίρια αναπαλαιώθηκαν στα τέλη του 20ου αιώνα.
## Οικονομία
Η οικονομία της πόλης βασίζεται κυρίως στην πολιτειακή κυβέρνηση, η οποία είναι ο μεγαλύτερος εργοδότης, και ακολουθούν ο τομέας της υγείας, των κατασκευαστικών και καταστημάτων λιανικής. Για τη βελτίωση της οικονομίας της πόλης το 1947 ιδρύθηκε το Frankfort Area Chamber of Commerce.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Κεντάκι
Κατηγορία:Έδρες κομητειών του Κεντάκι
Λούκα της Γρίτσαινας

Ο **Λούκα της Γρίτσαινας** , *([[Γαλλική γλώσσα|γαλλικά :]] Lucas - Λυκά)* από κάποιους συγγραφείς αναφέρεται ελληνοποιημένο ως **Λουκάς**, ήταν Γάλλος ιππότης σταυροφόρος της Δ΄ Σταυροφορίας και Βαρώνος της Γρίτσαινας. 

Όταν ο Σαμπλίτης το 1205 χώρισε το Πριγκιπάτο της Αχαΐας σε 12 υψηλές βαρωνίες, 9 εκκλησιαστικές βαρωνίες, φέουδα και τιμάρια, η υψηλή βαρωνία της Γρίτσαινας, στα ορεινά της Λακωνίας, μαζί με 4 φέουδα δόθηκε στον Φράγκο ιππότη Λούκα (Λυκά) (Lucas) Το χρονικό του Μορέως αναφέρει : 

Το υπόλοιπο όνομα του δεν διασώζεται ούτε αναφέρεται πάλι ο Λούκας σε κάποια πηγή εκτός του χρονικού του Μορέως όπως επίσης άγνωστη και η παρουσία του μετέπειτα στο Πριγκιπάτο και την Γρίτσαινα, πιθανότατα πέθανε άκληρος και δεν άφησε κληρονόμους. Ανάλογα τα χρονικά και την χώρα που εκδόθηκαν αναφέρεται Lucas ή Lucas de N. ή N. Lucas. Ο Δωρόθεος Μονεμβασίας (Ψευτοδωρόθεος) αναφέρει ότι το επώνυμο του ήταν **Τουντετζέπρουντε** χωρίς να επιβεβαιώνεται από κάπου αλλού, ο Σπυρίδων Λάμπρος θεωρεί λάθος το όνομα που δίνει ο Δωρόθεος ο οποίος δίνει λανθασμένα και παραφρασμένα τα ονόματα των βαρώνων.

## Πηγές
* Chroniques greco-romanes : inedites ou peu connues avec notes et tables genealogiques / par Charles Hopf. -- Berlin : Weidmann, 1873.
* Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910, σελίδα 79
* Juan Fernández de Heredia, Alfred Morel -Fatio, Libro de los fechos et conquistas del principado de la Morea compilado por comandamiento de Don, Imprimerie Jules -Guillaume Fick 1885, (Αραγωνικό Χρονικό)
* Το Χρονικόν του Μωρέως
* Βιβλίον ιστορικόν περιέχον εν συνόψει διαφόρους και εξόχους ιστορίας : Αρχόμενον από Κτίσεως Κόσμου, μέχρι της αλώσεως Κωνσταντινουπόλεως, και των ακολούθων Σουλτάνων / Συλλεχθέν μεν εκ διαφόρων ακριβών Ιστοριών, και εις την κοινήν γλώσσαν μεταφρασθέν παρά του πανιερωτάτου μητροπολίτου Μονεμβασίας Κυρίου Δωροθέου, Εν Βενετία: Παρά Νικολάω Γλυκεί τω εξ Ιωαννίνων, 1814.
* [Ιστορία του ελληνικού έθνους : από των αρχαιοτάτων χρόνων μέχρι του 1930 / υπό Κ. Παπαρρηγοπούλου, προσθήκες,σημειώσεις και βελτιώσεις υπό Παύλου Καρολίδου, Τόμος E', Μέρος A': Από της αρχής της Φραγκοκρατίας μέχρι της αλώσεως της Κωνσταντινουπόλεως υπό των Τουρκών, Εν Αθήναις: Ελευθερουδάκης, χ.χ..

## Παραπομπές


Κατηγορία:Βαρωνία της Γρίτσαινας
Κατηγορία:Βαρώνοι του Πριγκιπάτου της Αχαΐας
Κατηγορία:Γάλλοι Σταυροφόροι
Χριστόδουλος Ελευθεριάδης

Ο **Χριστόδουλος Ελευθεριάδης** (1845 - 1917) ήταν αγωνιστής για την ελευθερία από την Ιεράπετρα κατά την τελευταία περίοδο της Τουρκοκρατίας.

## Βιογραφία
Γεννήθηκε στην Ιεράπετρα και μορφώθηκε στο αλληλοδιδακτικό σχολείο της γενέτειράς του και στο Ηράκλειο. Υπηρέτησε ως αστυνομικός διευθυντής στον Άγιο Νικόλαο σε ηλικία 22 ετών. 

Το 1878 ως πληρεξούσιος της Ιεράπετρας συμμετείχε στην Επαναστατική Γενική Συνέλευση που διεξήχθη στην Αργυρούπολη. Εξελέγη βουλευτής Ιεράπετρας το 1888. Εν συνεχεία εξελέγη στη θέση του γενικού διοικητικού συμβούλου για ολόκληρο το νομό Λασιθίου. Παραιτήθηκε από εκείνη τη θέση το 1889, ακολουθώντας το παράδειγμα πολλών δικαστών εκείνης της περιόδου. Στη διάρκεια της Επανάστασης του 1897 ο Χριστόδουλος Ελευθεριάδης ήταν σύμβουλος των αρχηγών Γιαμαλάκη και Μπαριτάκη. 

Απεβίωσε το 1917.

## Πηγές
*Γιάννης Γ. Χρηστάκης, "Η Ιεράπετρα και η περιοχή της: Πορεία μέσα στο χρόνο", έκδοση Δημοτικής Επιχείρησης Ανάπτυξης και Πολιτισμού Ιεράπετρας, Ηράκλειο 1994.

Κατηγορία:Βουλευτές Λασιθίου
Τρέντον (Νιου Τζέρσεϊ)

Το **Τρέντον** () είναι η πρωτεύουσα της αμερικανικής πολιτείας Νιου Τζέρσεϊ και έδρα της κομητείας Μέρσερ. Σύμφωνα με την απογραφή του 2010, το Τρέντον έχει 84.913 κατοίκους, 490 λιγότερους σε σχέση με την απογραφή του 2000. Η πόλη ανήκει τόσο στη μητροπολιτική περιοχή της Νέας Υόρκης, όσο και στην κοιλάδα του Ντέλαγουερ, που αντιστοιχεί στη μητροπολιτική περιοχή της Φιλαδέλφειας. Η πόλη είναι χτισμένη στις όχθες του ποταμού Ντέλαγουερ. Η πόλη πήρε το όνομά της από τον έμπορο Γουίλιαμ Τρεντ, ο οποίος αγόρασε την έκταση που βρίσκεται η πόλη το 1714.

## Ιστορία
Ο πρώτος οικισμός στη θέση του Τρέντον χτίστηκε το 1679. Το 1714, ο Γούιλιαμ Τρεντ αγόρασε την έκταση στην οποία βρίσκεται η πόλη και έχτισε το εξοχικό του. Η πόλη αναπτύχθηκε γρήγορα. Στην πόλη δόθηκε μια σημαντική μάχη για την εξέλιξη της Αμερικανικής Επανάστασης, όταν ο Τζορτζ Ουάσινγκτον πέρασε μέσα στη νύχτα και με τους στρατιώτες του σφαγίασε της αγγλική φρουρά της πόλης το βράδυ των Χριστουγέννων του 1776. Μετά την επανάσταση, το Τρέντον ήταν για ένα σύντομο χρονικό διάστημα η πρωτεύουσα των ΗΠΑ, τον Νοέμβριο και τον Δεκέμβριο του 1784. Έγινε πρωτεύουσα του Νιου Τζέρσεϊ το 1790. Κατά τη διάρκεια του 19ου αιώνα και τις αρχές του 20ού, το Τρέντον ήταν σημαντικό βιομηχανικό κέντρο, το οποίο παρήγαγε ατσάλι, λάστιχο, καλώδια, σκοινιά, λινέλαιο και κεραμικά. Παρόλα αυτά, οι βιομηχανίες αυτές επλήγησαν βαριά τη δεκαετία του 1960 και 1970. Η πόλη γνώρισε μεγάλη οικοδομική δραστηριότητα κατά τη δεκαετία του 1980. Σήμερα, ο κύριος εργοδότης στην πόλη είναι η κυβέρνηση του Νιου Τζέρσεϊ.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Νιου Τζέρσεϊ
Κατηγορία:Έδρες κομητειών του Νιου Τζέρσεϊ
Δημήτριος Κελτεμλίδης

Ο **Δημήτριος (Τάκης) Θ. Κελτεμλίδης** (1916 - Φεβρουάριος 2001) ήταν Έλληνας γεωπόνος και αντιστασιακός , βουλευτής με την ΕΔΑ, μυκητολόγος και συγγραφέας 7 έργων για τα μανιτάρια.

## Βιογραφία
Γεννήθηκε στην Κωνσταντινούπολη (γιος του Θεόδωρου Κελτεμλίδη) και σπούδασε γεωπονική στο πανεπιστήμιο της γενέτειράς του. Ανέπτυξε αντιστασιακή δράση με το ΕΑΜ και νωρίτερα πολέμησε στην Αλβανία με το βαθμό του Ανθυπολοχαγού. Για την αντιστασιακή του δράση τιμωρήθηκε με εξορίες στον Άη Στράτη και στη Μακρόνησο. Παντρεύτηκε την Ελένη Μπενά (1920-2017), επίσης βουλευτή της ΕΔΑ και αντιστασιακή. Απέκτησαν 1 κόρη, τη Μαρία.

## Πολιτικός
Εξελέγη βουλευτής με την ΕΔΑ στο νομό Θεσσαλονίκης στις εκλογές του 1958. Συνολικά εξελέγη 3 φορές στη συμπρωτεύουσα (στις εκλογές του 1961 εξελέγη βουλευτής με το ΠΑΜΕ) και επανεξελέγη στην περιφέρεια Π.Δ. Θεσσαλονίκης (πρώην Δήμου Θεσσαλονίκης) το 1963. Εξελέγη επίσης μέλος της κεντρικής επιτροπής του ΚΚΕ από το 8ο συνέδριο του κόμματος το 1961.

Μετά τη Μεταπολίτευση εντάχθηκε στο ΚΚΕ εσωτερικού (υποψήφιος ευρωβουλευτής το 1981). 

### Συγγραφέας
Ασχολήθηκε με τη μυκητολογία και τη συγγραφή έργων για τα είδη των μανιταριών. Ήταν μέλος της Διεθνούς Μυκητολογικής Εταιρείας του Λονδίνου και της Γαλλίας. Το 1982 δημοσίευσε το βιβλίο του "Τα φαρμακερά μανιτάρια του τόπου μας", όπου περιγράφονται διεξοδικά 32 τοξικά μανιτάρια, συνοδευόμενα από ασπρόμαυρα σκίτσα.

Τον Φεβρουάριο του 2001 σκοτώθηκε σε τροχαίο δυστύχημα. Κηδεύτηκε στις 23 Φεβρουαρίου 2001 από τον ιερό ναό Αγίου Κωνσταντίνου Πειραιά.

## Επιλεγμένα έργα
**Τα μανιτάρια του βουνού και του κάμπου*, εκδ. Ψύχαλος, Αθήνα, 1990
**Τα ελληνικά μανιτάρια και οι λαϊκές ονομασίες τους*	εκδ. Ψύχαλος, 1993	
**Τα φαρμακευτικά μανιτάρια*	(1982)	
**Τα μυστικά της ζωής των μανιταριών* (2005)- εκδόθηκε μετά το θάνατό του.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με την ΕΔΑ
Κατηγορία:Έλληνες συγγραφείς του 20ού αιώνα
Κατηγορία:Έλληνες κομμουνιστές
Κατηγορία:Μέλη του ΕΑΜ
Φραγκίσκος Σαβαλόκα

Ο **Φραγκίσκος Σαβαλόκα** () ήταν Λατίνος Αρχιεπίσκοπος της Πάτρας και ευγενής του Πριγκιπάτου της Αχαΐας, βαρώνος της Εκκλησιαστικής βαρωνίας της Πάτρας για λίγες εβδομάδες το 1316 μ.Χ. καταγόμενος από την Ιταλία.

Όταν πέθανε ο Ρενιέρος του Πράτο οι Λατίνοι της Πάτρας εξέλεξαν τον Φραγκίσκο αρχιεπίσκοπο και πολιτικό διοικητή της. Ο Φραγκίσκος έως τότε ήταν εφημέριος στον ναό του Αγίου Ανδρέα που είχε μετατραπεί σε Ρωμαιοκαθολικό ναό. Ο Πάπας Ιωάννης ΚΒ΄ όμως δεν ενέκρινε την εκλογή με την δικαιολογία ότι δεν είχε επιστημονικές γνώσεις για αυτή την θέση και διόρισε στην θέση του τον Γουλιέλμο Φραγκιπάνη. Πιθανότατα ο πάπας ήθελε άνθρωπο της εμπιστοσύνης του για να ελέγχει την Βαρωνία όπου τότε βρισκόταν υπό την θρησκευτική επιρροή του , αργότερα ο Φραγκισπάνης την ανεξαρτητοποίησε και την έκανε κρατίδιο υποτελή του πάπα. 

## Πηγές
* Στέφανου Θωμοπούλου, Ιστορία της Πόλεως Πατρών από των αρχαιοτάτων χρόνων μέχρι του 1821, Τόμος Α΄, επιμέλεια Βασίλειου Λάζαρη, Αχαϊκές εκδόσεις, Πάτρα 1998, ISBN 960-7960-4

Κατηγορία:Λατίνοι Αρχιεπίσκοποι Πάτρας
Κατηγορία:Αρχεπισκοπική Λατινική Βαρωνία της Πάτρας
Κατηγορία:Βαρώνοι του Πριγκιπάτου της Αχαΐας
Ζαν-Πιερ Κριστέν

Ο **Ζαν-Πιέρ Κριστέν** (Jean-Pierre Christin, 31 Μαΐου 1683 – 19 Ιανουαρίου 1755)  ήταν Γάλλος φυσικός, μαθηματικός, αστρονόμος και μουσικός. Ήταν ο εφευρέτης του υδραργυρικού θερμομέτρου σύμφωνα με την κλίμακα Κελσίου.

Γεννήθηκε στη Λυών. Υπήρξε ιδρυτικό μέλος της Ακαδημίας της Λυών (*Académie des sciences, Belles-Lettres et Arts de Lyon*) και υπηρέτησε ως μόνιμος γραμματέας από το  1713 ως το 1755. Το θερμόμετρο του Κριστέν ήταν γνωστό στη Γαλλία πριν τη Γαλλική Επανάσταση ως το θερμόμετρο της Λυών. Ένα από εκείνα τα θερμόμετρα φυλάσσεται στο Μουσείο Επιστημών στο Λονδίνο.

## Έργα

* *Mémoire sur l'observation d'une éclipse de lune du 18 décembre, et sur quelques particularités relatives à ce phénomène* (1732).
* *Instrument propre aux opérations de géométrie pratique et d'astronomie* (1736).
* *Recherches sur les véritables dimensions du pied de roi et du pied de ville* (1736).
* *Lettre sur l'usage de la jauge de Lyon* (1736).
* *Parallèle des diverses méthodes de calcul pour mesurer le cercle* (1736).
* *Démonstration de divers problèmes de géométrie* (1737).
* *Méthode pour tracer une méridienne par les hauteurs du soleil* (1740).
* *Observations sur les baromètres de différents genres* (1740).
* *Fixation de la latitude ou élévation du pôle de Lyon* (1745).
* *Remarque sur la chaleur naturelle du corps humain, observée par le moyen du thermomètre de Lyon* (1747).
* *Sur la chaleur directe du soleil, observée par le même instrument* (1747).
* *Sur la chaleur des eaux minérales de Baréges* (1748).
* *Expériences sur l'incubation artificielle des œufs de poule, par le moyen de certains degrés de chaleur* (1750).
* *Expériences sur les aimants naturels et artificiels de diverses grandeurs* (1750).
* *Sur l'hygromètre* (1750).

## Βιβλιογραφία

* Ζοζέφ Ξαβιέ Φουρνέ: ''Sur l'invention du thermomètre centigrade à mercure: faite à Lyon par M. Christin'' , 1845.
* Φρανσουά Κασατί, *Le Thermomètre de Lyon.*, Lyon, Editions lyonnaises d'art et d'histoire, 1992.

## Παραπομπές


## Εξωτερικοί σύνδεσμοι
* Académie de Sciencies, Belles-Lettres et Arts de Lyon

Κατηγορία:Γάλλοι αστρονόμοι
Κατηγορία:Γάλλοι μαθηματικοί
Κατηγορία:Γάλλοι φυσικοί
Κατηγορία:Γάλλοι μουσικοί
Οίκος του Βίττελσμπαχ

[thumb|250px|Αναμνηστικός βράχος στη θέση που βρισκόταν το [Κάστρο Βίττελσμπαχ]]

Ο **Οίκος του Βίττελσμπαχ** (γερμανικά: *Wittelsbach*, ) είναι ευρωπαϊκή βασιλική οικογένεια και ειδικότερα μια γερμανική δυναστεία από τη Βαυαρία.

Μέλη της οικογένειας υπήρξαν Δούκες, Εκλέκτορες και Βασιλείς της Βαυαρίας (1180-1918), Κόμητες του Παλατινάτου του Ρήνου (1214-1803 και 1816-1918), Μαρκήσιοι του Βρανδεμβούργου (1323-1373), Κόμητες της Ολλανδίας, Αινώ και Ζηλανδίας (1345-1432), Εκλέκτορες-Αρχιεπίσκοποι της Κολωνίας (1583-1761), Δούκες του Γύλιχ και Μπεργκ (1614-1794/1806), Βασιλείς της Σουηδίας (1441-1448 και 1654-1720) και Δούκες της Βρέμης-Φέρντεν (1654 -1719).

Στην ίδια οικογένεια ανήκαν δύο Αυτοκράτορες της Αγίας Ρωμαϊκής Αυτοκρατορίας (1328/1742), ένας Βασιλιάς των Ρωμαίων (1400), δύο αντιβασιλείς της Βοημίας (1619/1742), ένας Βασιλιάς της Ουγγαρίας (1305), ένας Βασιλιάς της Δανίας και της Νορβηγίας (1440) και ένας Βασιλιάς της Ελλάδας (1832-1862).

Κεφαλή της οικογένειας είναι από το 1996 ο Φραγκίσκος της Βαυαρίας.

## Οι κλάδοι
Παλατινής κομητείας του Ρήνου ("Παλατινάτου")
* δούκες της Κάτω Βαυαρίας
* δούκες της Άνω Βαυαρίας
**Ίνγκολστατ, Λάντσχουτ, Μονάχου
** Στράουμπινγκ
* Ζίμμερν
** Τσβάιμπρυκεν
*** Νόιμπουργκ
**** Ζούλτσμπαχ
*** Κλέεμπουργκ
****Σουηδίας
*** Μπίρκενφελντ (βασιλείς της Βαυαρίας)
**** Γκέλνχαουζεν (δούκες στη Βαυαρία)
*** Φέλντεντς

## Γενεαλογία Οίκου Βίττελσμπαχ, κύριος κλάδος: Παλατινοί κόμητες του Ρήνου

## Γενεαλογία Οίκου Βίττελσμπαχ, πλάγιος κλάδος: κόμητες του Τσβάιμπρυκεν

## Γενεαλογία Οίκου Βίττελσμπαχ, πλάγιος κλάδος: δούκες της Άνω και Κάτω Βαυαρίας

 

## Οικόσημα

 Bavaria Arms.svg|Δούκα της Βαυαρίας
 Pfalz-1.PNG|Εκλέκτορα του Παλατινάτου, Δούκα της Βαυαρίας.
 COA family de Kurpfalz.svg|Εκλέκτορα της Βαυαρίας και του Παλατινάτου, Αυτοκράτορα της Αγίας Ρωμαϊκής Αυτοκρατορίας
 Armoiries du royaume de Bavière (1835).svg|Παλατινάτου (επάνω αριστερά), Φραγκονίας (επάνω δεξιά), Μπούργκαου (κάτω αριστερά), Φέλντεντς (κάτω δεξιά), Βαυαρίας (επάνω από όλα).


## Παραπομπές


## Εξωτερικοί σύνδεσμοι

*Haus Bayern – ιστότοπος της Βασιλικής Οικογένειας της Βαυαρίας (στα γερμανικά)
*Αποθηκευμένη ιστοσελίδα σχετική με τη Βασιλική Οικογένεια της Βαυαρίας
*Haus Bayern - Wittelsbacher Ausgleichsfonds  – Ίδρυμα Βίττελσμπαχ (στα γερμανικά)
*Die Genealogie der Wittelsbacher – Γενεαλογία της οικογένειας Βίττελσμπαχ (στα γερμανικά)
*


Κατηγορία:Βασιλικές δυναστείες της Ουγγαρίας
Ο κράχτης

***Ο κράχτης*** είναι μια κινηματογραφική ταινία που γυρίστηκε το 1964 σε σενάριο Νίκου Φώσκολου και σκηνοθεσία Κώστα Ανδρίτσου.

## Πλοκή

Ο Τάσος, ένας εργάτης και πρώην ήρωας του πολέμου, που είναι αρραβωνιασμένος με τη συνάδελφό του, Μίνα, ξεκινά μπροστάρης στους αγώνες των εργατών ενός εργοστασίου χαλυβουργίας με σκοπό τη βελτίωση των συνθηκών εργασίας τους. Το εργοστάσιο διευθύνει ο Αλέξης, ο οποίος είναι ερωτευμένος με τη Γιούλα Μπογκοσιάν, την όμορφη χήρα στην οποία ανήκει το εργοστάσιο.

Τελικά, ο Τάσος καταλήγει διευθυντής του εργοστασίου, αφού *φιλοξενείται* και στην κρεβατοκάμαρα της Γιούλας, προκειμένου να σώσει τη μητέρα του, η οποία είναι άρρωστη, αλλά και να παντρέψει την αδελφή του, της οποίας ο αρραβωνιαστικός ετοιμάζεται να μεταναστεύσει στο Βέλγιο για οικονομικούς λόγους. Στο μεταξύ, έχει εγκαταλείψει τη Μίνα παρότι εκείνη είχε μείνει έγκυος, η οποία παντρεύεται τελικά έναν παιδικό φίλο του Τάσου. Η ζωή του Τάσου καταστρέφεται, αφού χάνει πλέον τον αυτοσεβασμό του και προκαλεί την περιφρόνηση των ανθρώπων οι οποίοι τον εκτιμούσαν, ενώ το τελικό χτύπημα έρχεται, όταν ανακαλύπτει ότι η Γιούλα είναι τοξικομανής και ότι σύζυγός της είναι ακόμα ζωντανός.

## Διανομή ρόλων

* Γιώργος Φούντας - Τάσος Καγιάφας
* Μάρω Κοντού - Γιούλα Μπογκοσιάν
* Γιάννης Βόγλης - Σταύρος
* Τάκης Εμμανουήλ - Μιχάλης
* Ελένη Ανουσάκη - Γίτσα Καγιάφα
* Νίκη Τριανταφυλλίδη - Μίνα
* Γιώργος Μούτσιος - Αλέξης Μαράκης

## Παραπομπές


## Πηγές
*Γιώργος Ανδρίτσος, *Η κατοχή και η αντίσταση στον Ελληνικό κινηματογράφο 1945-1966,* εκδ. Αιγόκερως, Αθήνα, 2004, σελ. 146-147, 190

## Εξωτερικοί σύνδεσμοι
* 
 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σενάριο Νίκου Φώσκολου
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Κώστα Ανδρίτσου
Κατηγορία:Ταινίες παραγωγής Φοίνιξ Φιλμ
Ο ξένος της νύχτας

***Ο ξένος της νύχτας*** είναι  ελληνική πολεμική ταινία του 1960 σε σενάριο και σκηνοθεσία Έλλης Νεζερίτη. 

## Πλοκή

Η ταινία αφηγείται τις περιπέτειες ενός Άγγλου κομάντο (Μιχάλης Νικολινάκος) ο οποίος φτάνει με ένα υποβρύχιο στη Μύκονο που βρίσκεται υπό ιταλική κατοχή, με σκοπό να εγκαταστήσει έναν μυστικό πομπό. Η Αγνή, μια νεαρή ντόπια (Δέσποινα Στυλιανοπούλου), τον βοηθά και ζει μαζί του μια έντονη ερωτική ιστορία.

## Διανομή

* Μιχάλης Νικολινάκος - Άγγλος αξιωματικός**'
* [[Δέσποινα Στυλιανοπούλου]] - Αγνή**'
* Άννα Ραυτοπούλου - σύζυγος Νικολού
* Λυκούργος Καλλέργης - Νικολός
* Φραγκούλης Φραγκούλης - Ιταλός αξιωματικός
* Ζαννίνο - αγριάνθρωπος

## Παραπομπές


## Εξωτερικές πηγές
*Γιώργος Ανδρίτσος, Η κατοχή και η αντίσταση στον Ελληνικό κινηματογράφο 1945-1966, εκδ.Αιγόκερως, Αθήνα, 2004,σελ.126, 188

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1960
Κατηγορία:Ελληνόφωνες ταινίες
Κατηγορία:Ελληνικές πολεμικές ταινίες
Κατηγορία:Ελληνικές ταινίες δράσης
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Γερμανικό Πρωτάθλημα Ποδοσφαίρου Ανδρών 2013-2014

Η σαιζόν 2013-2014 είναι η 51ή της Μπουντεσλίγκα, του γερμανικού πρωταθλήματος ποδοσφαίρου ανδρών. Άρχισε στις 9 Αυγούστου 2013 και αναμένεται να ολοκληρωθεί στις 10 Μαΐου 2014. Η Μπάγερν Μονάχου είναι η πρωταθλήτρια της περασμένης περιόδου. 

Στο πρωτάθλημα συμμετέχουν 18 ομάδες. Οι 15 προέρχοναι από το Γερμανικό πρωτάθλημα ποδοσφαίρου ανδρών 2012-2013 και άλλες 2 από τη δεύτερη κατηγορία. Η Φορτούνα Ντίσελντορφ και Γκρόιτερ Φιρτ δεν θα συμμετάσχουν στο φετινό πρωτάθλημα καθώς έχουν υποβιβαστεί. Η τελευταία ομάδα καθορίστηκε σε αγώνε πλέι-οφ με τη 16η του πρωταθλήματος 2012-13, Χόφενχαϊμ 1899 να κερδίζει την τρίτη της δεύτερης κατηγορίας ΦΚ Καϊζερσλάουτερν.

## Βαθμολογία (ως τώρα)

 

## Αποτελέσματα

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
|}

## Κορυφαίοι σκόρερ

## Κορυφαίοι στις Ασίστ

## Παραπομπές


Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2013-2014
Στάδιο Ντα Λουζ

Το **Στάδιο Ντα Λουζ** (πορτογαλικά: *Estádio da Luz*, ) ή απλά **Ντα Λουζ** είναι ένα ποδοσφαιρικό γήπεδο στη Λισαβόνα στην Πορτογαλία και είναι έδρα της Μπενφίκα. Φιλοξένησε τον τελικό του Τσάμπιονς Λιγκ 2013-2014. Είναι το στάδιο το οποίο η Εθνική ομάδα ποδοσφαίρου της Ελλάδας κατέκτησε το Ευρωπαϊκό πρωτάθλημα ποδοσφαίρου του 2004.

## Ιστορία

### Κατασκευή

Το γήπεδο κατασκευάστηκε το 2003, ενώ άνοιξε τις πύλες του στις 25 Οκτωβρίου του ίδιου έτους με τον φιλικό αγώνα μεταξύ της Μπενφίκα και της ουρουγουανικής Νασιονάλ. Κατασκευάστηκε στη θέση του παλιού γηπέδου της Μπενφίκα, το οποίο κατεδαφίστηκε το 2002 για να φτιαχτεί το νέο γήπεδο. Η χωρητικότητα του γηπέδου είναι 65.647 άτομα.

## Αξιοσημείωτες αναμετρήσεις
### Euro 2004

Το 2004 η Πορτογαλία φιλοξένησε το Ευρωπαϊκό Πρωτάθλημα Ποδοσφαίρου 2004 και το Ντα Λουζ φιλοξένησε συνολικά 5 αγώνες, 3 για τη φάση των ομίλων και 2 για τη φάση των νοκ-άουτ, ενώ φιλοξένησε τον Τελικό του Euro 2004. Αναλυτικά οι αγώνες:

#### Φάση Ομίλων

#### Γύρος Νοκ-άουτ

##### Φάση των 16

##### Τελικός

## Εικόνες

 Estádio da Luz - Lisboa2.jpg|Εξωτερική όψη του σταδίου
 Estádio da Luz - Euro 2004 - Portugal v Greece.jpg|Άποψη του σταδίου 


## Παραπομπές


## Πηγές
*Το στάδιο στην επίσημη ιστοσελίδα της Μπενφίκα 
*https://web.archive.org/web/20180527135305/http://www.stadiumguide.com/lisboa/

Κατηγορία:Στάδια ποδοσφαίρου στην Πορτογαλία
Κατηγορία:Αθλητικές εγκαταστάσεις στην Πορτογαλία
Κατηγορία:Κτίρια και κατασκευές στη Λισαβόνα
Κατηγορία:ΣΛ Μπενφίκα
Μπερτόνε

Με το επώνυμο **Μπερτόνε** (ιταλ. Bertone) αναφέρονται τα εξής πρόσωπα:

* Καρδινάλιος Ταρσίζιο Μπερτόνε, υψηλόβαθμος αξιωματούχος του Βατικανού, Αρχιεπίσκοπος Γένοβας και Καρδινάλιος.
* Νούτσιο Μπερτόνε (Nuccio Bertone), Ιταλός σχεδιαστής αυτοκινήτων.
Harley-Davidson VRSC

Η **Harley-Davidson VRSC** (**V**-Twin **R**acing **S**treet **C**ustom) είναι μία σειρά μοτοσικλετών που παράγεται από την αμερικανική βιομηχανία Harley-Davidson από το 2001. Η VRSC έχει εξελιχθεί από κοινού με την Porsche και είναι το πρώτο μοντέλο της Harley-Davidson με υδρόψυκτο κινητήρα, προκαλώντας αίσθηση στους οπαδούς της εταιρείας.

Κατηγορία:Μοντέλα μοτοσικλετών Harley-Davidson
Harley-Davidson

Η **Harley-Davidson** είναι αμερικανική βιομηχανία που κατασκευάζει μοτοσικλέτες. Ιδρύθηκε το 1903 από τους Ουίλιαμ Χάρλεϊ και Άρθουρ Ντέιβιντσον στο Μιλγουόκι των ΗΠΑ. Είναι μία από τις δύο βιομηχανίες μοτοσικλετών που κατάφεραν να επιβιώσουν από την ύφεση του 1929.
μικρογραφία|Η μοτοσικλέτα της ταινίας Easy Rider
Η Harley-Davidson κατασκευάζει μοτοσικλέτες τύπου chopper με κλασικό ντιζάιν. Τα μοντέλα της εταιρείας αποτελούν αντικείμενο λατρείας, ενώ η εταιρεία έχει πιστούς οπαδούς σε όλο τον κόσμο. Χαρακτηριστική ήταν η μοτοσικλέτα που εμφανίστηκε στην ταινία Easy Rider, με το προσωνύμιο *Captain America*.

## Εξωτερικοί σύνδεσμοι
* 
* 

Harley
Κατηγορία:Επιχειρήσεις των ΗΠΑ
Μπαρίς Νουμέροφ

Ο **Μπαρίς Βασίλιεβιτς Νουμέροφ** (ρωσ. Борис Васильевич Нумеров, 29 Ιανουαρίου 1891 – 13 Σεπτεμβρίου 1941;) ήταν Ρώσος αστρονόμος, τοπογράφος και γεωφυσικός. Γεννήθηκε στο Λυουμπάν κοντά στο Νόβγκοροντ. Δημιούργησε μόνος του διάφορα αστρονομικά όργανα και ορυκτολογικά εργαλεία, καθώς και αλγορίθμους και μεθόδους που φέρουν το όνομά του. Υπήρξε μέλος της Σοβιετικής Ακαδημίας Επιστημών, παρατηρητής στο Αστεροσκοπείο του Πούλκοβο από το 1913 ως το 1915, αστρονόμος στο αστεροσκοπείο του πανεπιστημίου του Λένινγκραντ από το 1915 ως το 1925, διευθυντής του Κεντρικού Παρατηρητηρίου Γεωφυσικής το 1926 και το 1927, και Καθηγητής στο Πανεπιστήμιο του Λένινγκραντ από το 1924 ως το 1937).

Το 1936 ο Νουμέροφ επισκέφθηκε το εργαστήριο του Γουάλας Έκερτ στο Πανεπιστήμιο Κολούμπια με σκοπό να εφαρμόσει την τεχνολογία των διάτρητων καρτελών στην «αστρική έρευνα» στο δικό του εργαστήριο στο Πανεπιστήμιο του Λένινγκραντ.

Τον Οκτώβριο 1936 ο Νουμέροφ συνελήφθη και καταδικάσθηκε σε 10 χρόνια σκληρών καταναγκαστικών έργων (αυτό εντάσσεται στους λεγόμενους «διωγμούς του Πούλκοβο», στους οποίους πολλοί αστρονόμοι υπέφεραν διώξεις). Είχε κατηγορηθεί για κατασκοπεία για λογαριασμό της Γερμανίας. Η βάση της κατηγορίας αυτής ήταν το γεγονός ότι Γερμανοί αστρονόμοι είχαν ονομάσει έναν αστεροειδή προς τιμή του (βλ. παρακάτω). Πιστεύεται ότι εκτελέσθηκε μαζί με άλλους πολιτικούς κρατούμενους τον Σεπτέμβριο 1941 στη φυλακή του Αριόλ της Ρωσίας πριν την κατάληψη της πόλεως από τους Γερμανούς. Το 1957 η μνήμη του αποκαταστάθηκε.

## Ονομάσθηκαν προς τιμή του
* Ο αστεροειδής **[[1206 Νουμεροβία]]** (1206 Numerowia), που ανακαλύφθηκε το 1931.
* Ο κρατήρας **[[Νουμέροφ (κρατήρας)|Νουμέροφ]]** στην αόρατη πλευρά του νότιου ημισφαιρίου της Σελήνης.
* Η «μέθοδος Νουμέροφ» για την επίλυση διαφορικών εξισώσεων β΄ τάξεως και άλλοι αλγόριθμοι και μέθοδοι

## Παραπομπές


## Εξωτερικοί σύνδεσμοι
* Gérard Sookahet: *La Méthode de Numerov pour Résoudre les Equations Différentielles du 2nd Ordre*, PDF

Κατηγορία:Ρώσοι αστρονόμοι
Κατηγορία:Σοβιετικοί αστρονόμοι
Κατηγορία:Ρώσοι εφευρέτες
Κατηγορία:Τοπογράφοι
Θωμάς Β΄ ντ'Ωτρεμανκούρ

Ο **Θωμάς ντ' Ωτρεμανκούρ** (Γαλλικά: Thomas d'Autremencourt), συχνά αλλά λανθασμένα αναφερόμενος ως **ντε Στρομονκούρ** (de Stromoncourt), ήταν ο δεύτερος Αυθέντης των Σαλώνων (σύγχρονη Άμφισσα) υποτελείς του Πριγκιπάτου της Αχαΐας από το 1215 έως το 1258. Ήταν γιος του Θωμά Α΄ ντ' Ωτρεμανκούρ

Το 1215 ανακατέλαβε τα Σάλωνα από το Δεσποτάτο της Ηπείρου κι επανέκτησε την βαρωνία του πατέρα του. Παντρεύτηκε μία ανιψιά του Γουλιέλμου Βιλλεαρδουίνου κι μαζί της απέκτησε τον Γουλιέλμο που τον διαδέχτηκε ενώ είχε και δύο κόρες. Πήρε μέρος στην Μάχη στο Καρύδι το 1258 με το πλευρό των Τριτημόριων της Εύβοιας και του Δουκάτου των Αθηνών εναντίον του θείου του Γουλιέλμου. Μετά την ήττα της συμμαχία τους παρουσιάστηκε μαζί με τους υπόλοιπους στο Νικλί και δήλωσε εκ νέου υποταγή στον πρίγκιπα της Αχαΐας.

## Πηγές
* Ανέκδοτα νομίσματα και μολυβδόβουλλα των κατά τους μέσους αιώνας Δυναστών της Ελλάδος / υπό Παύλου Λάμπρου, Εν Αθήναις : Εκ του Τυπογραφείου αδελφών Πέρρη, 1880

Κατηγορία:Αυθέντες και Κόμητες των Σαλώνων
Κατηγορία:Βαρώνοι του Πριγκιπάτου της Αχαΐας
2743 Τσενγκντού

Ο **Τσενγκντού (Chengdu)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,177. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική πόλη Τσενγκντού.

## Φυσικά χαρακτηριστικά
Τα φυσικά χαρακτηριστικά του Τσενγκντού είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τσενγκντου
2745 Σαν Μαρτίν

Ο **Σαν Μαρτίν (San Martin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1976 από το προσωπικό του «Αστεροσκοπείου Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του στρατηγού Χοσέ ντε Σαν Μαρτίν, εθνικού ήρωα της Αργεντινής.

## Φυσικά χαρακτηριστικά
Τα φυσικά χαρακτηριστικά του Σαν Μαρτίν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σαν Μαρτιν
2746 Χισάο

μικρογραφία|Η τροχιά του αστεροειδούς 2746 Χισάο
Ο **Χισάο (Hissao)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Αστεροσκοπείου Χισάρα, που βρίσκεται κοντά στη Ντουσαμπέ.

## Φυσικά χαρακτηριστικά
Ο φασματικός τύπος του Χισάο είναι **Sr**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χισαο
2744 Μπιργκίτα

μικρογραφία|Η τροχιά του αστεροειδούς 2744 Μπιργκίτα
Η **Μπιργκίτα (Birgitta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,78. Ανακαλύφθηκε το 1975 από τον Σουηδό αστρονόμο Κλάες-Ίνγκβαρ Λάγκερκβιστ, που παρατηρούσε από το Κβίσταμπεργκ της Σουηδίας. Ο αστεροειδής πήρε το όνομά του από το όνομα της κόρης του Λάγκερκβιστ, της *Anna Birgitta Angelica Lagerkvist*. Δεν πρέπει να συγχέεται με τον αστεροειδή 450 Μπριγκίτα.

Εξαιτίας της πολύ μεγάλης εκκεντρότητας της τροχιάς της η Μπιργκίτα κοντά στο περιήλιό της βρίσκεται έξω από την Κύρια Ζώνη και διασχίζει την τροχιά του πλανήτη `Αρη.

## Φυσικά χαρακτηριστικά
Ο φασματικός τύπος της Μπιργκίτα είναι **S** (λιθώδης). Η Μπιργκίτα περιστρέφεται γύρω από τον εαυτό της μία φορά κάθε 8 ώρες και 59,6 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπιργκιτα